**VALTUUSTON PUHEENJOHTAJA**

**KAUPUNGINHALLITUKSEN PUHEENJOHTAJA**

**KAUPUNGINJOHTAJA**

**ESPOON LIIKUNTATOIMEN JOHTAJA**

**VALTUUSTORYHMIEN PUHEENJOHTAJAT**

**LIIKUNTALAUTAKUNNAN JÄSENET**

**OLARIN LIIKUNTAKESKUS JA UIMAHALLI SÄILYTETTÄVÄ OLARISSA!**

Espoon kaupungin ylläpitämä Olarin liikuntakeskus ja uimahalli on tärkeä palvelu olarilaisille ja espoolaisille – etenkin vanhemmalle väelle ja erityisryhmille. Se on erinomainen esimerkki tavoista, joilla kannustetaan senioriväestö liikkumaan, ja samalla se tarjoaa erityisryhmille (mm. diabeetikoille ja maahanmuuttajille) mahdollisuuden omaehtoiseen liikkumiseen. Olarin liikuntakeskus ja uimahalli ovat jatkuvasti ahkerassa käytössä. Liikuntakeskuksessa on vuosittain noin 15.000 käyntiä.

Kannatuksesta kertoo myös se, että Espoossa on kerätty vuonna 2019 yli 1000 henkilön adressi liikuntakeskuksen lopettamista vastaan. Se on luovutettu valtuustoryhmien puheenjohtajille, kaupungin ja liikuntatoimen johdolle. Elokuussa jätettiin kuntalaisaloite uimahallin puolesta - sen on allekirjoittanut 600 henkilöä. Saman aikaisesti olarilainen aktiivi keräsi 720 nimeä liikuntakeskuksen säilyttämistä vaativaan uuteen adressiin. Huomionarvoista on myös se, että Espoon vanhusneuvosto edellyttää liikunta- ja nuorisolautakunnan luopumista suunnitellusta Olarin liikuntakeskuksen lakkauttamisesta.

Olarin liikuntakeskus ja uimahalli ovat viimeisiä julkisia palveluita kouluja ja päiväkoteja lukuun ottamatta, joita on jäljellä Olarin kaupunginosassa. Se on yhteisö, jossa on helppo aloittaa kunnon ylläpitäminen. Tunnelma on kodikas ja uudet käyttäjät otetaan hyvin vastaan. Uimahalli on yhdessä Talvipuutarhan ja Olarin vanhan ostarin kanssa keskeinen osa yleiskaavalla suojeltua Olarin kaupunkikuvaa.

Näiden seikkojen lisäksi Espoon uimahallitilanne tulee olemaan lähivuosina huono. Matinkylään saadaan ensi vuonna avattua viimeinkin uimahalli, mutta sen sijaan Espoonlahden uimahalli suljetaan peruskorjausta varten eikä Tapiolankaan halli avaudu lähivuosina. Tällaisissa olosuhteissa ei ole järkeä vähentää julkista uimahallikapasiteettia sulkemalla Olarin uimahalli.

 Allekirjoittaneet Espoossa toimivat järjestöt ja toimijat vaativat Olarin liikuntakeskuksen ja uimahallin säilyttämistä julkisena palveluna Olarissa ja sen toiminnan kehittämistä yhdessä asukkaiden kanssa.

Espoossa 7.9.2021

 Etelä-Espoon Eläkeläiset ry

 Antero Krekola Marjo Koskenalho

 Eläkeliiton Espoon yhdistys ry

 Tauno Jouhtijärvi Mirjami Asikainen

 Espoon mielenterveysyhdistys EMY ry

 Kaj Järvisalo

 LC Espoo/Olari ry

 Mika Skarp Kari Nikkola

 Matinkylä-seura ry

 Sirpa Aarniolehto Kotilainen Sirkka Ruikkala

 MLL:n Etelä-Espoon yhdistys ry

 Eeva Pursula Salla Frisk

 Olarin Kansalliset seniorit ry

 Kristina Rantalainen Eeva Nurmi

 Olari-Seura ry

 Heikki Lenkkeri Katri Rannisto

 Pääkaupunkiseudun Diabetesyhdistys ry

 Marita Seppälä Raila Sulasalmi

 Suurpeltoseura ry

 Kirsti Strömmer Eira Mononen

 Jussi Kolari

 ja 599 kuntalaisaloitteen allekirjoittanutta

 Raili Saarainen

 ja 719 Liikuntakeskuksen säilyttämistä vaativan adressin allekirjoittanutta